laion/Wikipedia-Exotic huggingface dataset:
גן החיות של מנילה

גן החיות של מנילה (Manila Zoo), הידוע גם באופן רשמי בשם הגן הזואולוגי הבוטני של מנילה, הוא גן החיות בגודל 55 דונם הממוקם במלאטה, מנילה, הפיליפינים, שנפתח ב-1959. נכון לשנת 2015 גן החיות של מנילה הוא ביתם של כאלף פרטים מ-90 מינים, כשבעל החיים הפופולרי ביותר בגן החיות הוא "מאלי", פיל אסייתי (סרי-לנקי) שהגיע לגן החיות מסרי-לנקה ב-1977 כשהיה בן שלוש, לאחר שנלקח מהטבע. הפופולריות של "מאלי" נובעת מכך שהוא הפיל היחידי שחי בפיליפינים. בעלי חיים אחרים הנמצאים בגן החיות של מנילה כוללים: טיגריס בנגלי, זבד מלאי, כוחיים והיפופוטמים. רבים מבעלי החיים בגן החיות נולדו בשבי, כשלאחרונה נולדו עוד שלושה פרטים של בעלי חיים בגן החיות באפריל 2015. בעקבות מספר בעלי החיים והצפיפות הנהלת גן החיות מתכננת להעביר בעלי חיים רבים לאזור רבייה נפרד או מקלט מחוץ למטרופולין מנילה. אלא שגן החיות מתוכנן להיות רק אזור תצוגת מינים שונים. מרכז ההצלה של חיות הבר בגן החיות משמש כמקלט זמני למאגר של מיני חיות בר שהוחרמו, נתרמו, נלקחו, חולים, פצועים ונטושים. מרכז ההצלה של חיות הבר היה נושא לביקורת ציבורית שלילית בכל הנוגע לרווחת בעלי החיים המטופלים. הגן הזואולוגי הבוטני של מנילה הוא גם ביתם של אוספי צמחים רבים, שרובם אנדמיים לפיליפינים ואזור דרום האוקיינוס השקט. גן החיות לילדים בגן החיות של מנילה היה תוצאה של שותפות פרטית-ציבורית בין גן החיות לבין העירייה. לצורך גן החיות לילדים ב-23 ביוני 2000 שופצו 3,000 מ"ר לצורך גן החיות לילדים אשר כולל היכל פרפרים, בריכת פלמינגו, גשר תלוי, אסם לאירועים ופינת ליטוף. גן החיות של מנילה חייב לפעול בהתאם לחוק רווחת בעלי חיים של 1998 (הידוע גם בשם חוק הרפובליקה 8485). מטרת החוק היא להבטיח שיינתנו את כל הצרכים הפיזיים והפסיכולוגיים לכל בעלי החיים היבשתיים והימיים בפיליפינים כדי לקדם את רווחתם. בעבר כבר נעשו פניות לממשלה לגבי אי רווחת בעלי החיים בגן החיות. גן החיות זכה לביקורות שליליות בשל חוסר הטיפול בבעלי חיים והכלובים המלוכלכים. למרות זאת גן החיות מגיב במאמצים להפוך את כלובי בעלי החיים לנוחים וטבעיים ככל האפשר, על ידי הוספת עצים וצמחייה והרחבת המתחמים. מאלי הפיל הסרי-לנקי הידוע גם בשם "הפיל הבודד בעולם", הוא הפיל היחידי בגן החיות של מנילה, והפיל השבוי היחידי בפיליפינים. בנוסף מאלי הוא נושא חשוב לקמפיין ארגון זכויות בעלי חיים, הקרוי "אנשים למען יחס מוסרי לבעלי חיים (PeTA)". דו"ח שפורסם על ידי PeTA מציין את הבעיות הרבות לגבי מאלי. בשנת 2007 קרא PeTA לחרם וסגירה של גן החיות כחלק ממסע פרסום עולמי נגד גני חיות בטענה כי גני חיות אינם מועילים לבעלי החיים. קבוצת זכויות בעלי החיים תמכה בהצעות להמיר את גן החיות לאמפיתיאטרון ספורטיבי שישמש את איגוד הכדורסל הפיליפיני. כמה ספקים מקומיים שפעלו בגן החיות התנגדו לקריאתו של PeTA וציינו את ההשפעה השלילית של סגירת גן החיות על פרנסתם, לאחר מכן ראש העיר אלפרדו לים אמר כי סגירת גן החיות שאותו תיאר כציון דרך בעיר, לא מוצדק וטען כי בעלי החיים בגן החיות מטופלים היטב. סך הכל הוקצו 1.5 מיליארד פסו פיליפיני לשיקום הפארק הבוטני בגודל של 5.5 דונם. שיקום גן החיות בוצע באמצעות שותפות ציבורית-פרטית עם גן החיות. פרויקט שיקום זה נועד להפוך את גן החיות למרכז נופש ברמה עולמית, הפרויקט התחיל ביולי 2015, ולקח שחצי שנה עד לסיום. מדיה וקבצים בנושא גן החיות של מנילה בוויקישיתוף
דאף MB200

דאף MB200 (בהולנדית: DAF MB200) הוא אוטובוס, אשר יוצר על ידי יצרנית הרכב דאף ההולנדית בין השנים 1965–1963. דגם ה-"דאף MB200" תוכנן ל-82 נוסעים, מתוכם 40 מושבים. לדגם ה-"דאף MB200" דלת כניסה צדדית בודדת. הדגם יוצא לבריטניה. דאף MB200 דאף MB200 דאף MB200 דאף MB200 דאף MB200 דאף MB200 דאף MB200 דאף MB200 דאף (יצרן רכב) דאף SB220 דאף MB200 דאף MB200 - תמונות (mb200 photos on Flickr | Flickr) מדיה וקבצים בנושא דאף MB200 בוויקישיתוף דאף MB200 (9:54 דקות), יו-טיוב דאף MB200 kmpk.cba.pl » DAF MB200 דגמי האוטובוסים של חברת "דאף"
גן החיות בלוארטה

גן החיות בלוארטה (בספרדית: Baluarte, מבצר) הוא גן חיות הנמצא בוויגאן, אילוקוס סור, הפיליפינים. ומנוהל על ידי צ'אוויט סינגסון. גן החיות בלוארטה הוקם על ידי הפולטיקאי ואיש העסקים, צ'אוויט סינגסון. סינגסון, הביא את תחביב הציד שלו כמניע להקמת גן החיות, ופתח את גן החיות בגלל שאוסף הפוחלצים שלו גדל. הוא חשב שגן החיות ישמש כדי להבהיר למבקרים על קידום השימור וההגנה על מינים בסכנת הכחדה. גן החיות מתואר כהיכל חינוכי לחיות בר אינטראקטיבי, שתוכנן ופותח על ידי סינגסון בעצמו. גלריית הספארי היא מוזיאון פוחלצים ובו שרידים משומרים של בעלי חיים שסינגסון צד במקומות שונים בעולם. סינגסון התכוון לגלריה שבה אנשים יוכלו לראות בעלי חיים אקזוטיים מבלי לנסוע למנילה או מחוץ למדינה. מדיה וקבצים בנושא גן החיות בלוארטה בוויקישיתוף
יחסי המלדיביים–סין

יחסי האיים המלדיביים–סין הם היחסים הבילטרליים הרשמיים, הפוליטיים, השיתופיים והמדיניים שבין הרפובליקה העממית של סין לבין רפובליקת המלדיביים. שתי המדינות כוננו את יחסיהן הבילטרליים בשנת 1972, כשבע שנים לאחר עצמאותה של המלדיביים מהממלכה המאוחדת. הממשלה ההודית, המנהלת יחסים קרובים עם המלדיביים, הביעה דאגה לגבי ההשפעה הסינית הגוברת על האיים המלדיביים, הכוללת את כוונתה של סין להקים בסיס צבאי במראו. סין מיוצגת באיים המלדיביים באמצעות שגרירות הממוקמת במאלה, בירת המדינה האיים המלדיביים מיוצגים בסין באמצעות שגרירות בבייג'ינג, בירת המדינה. השגרירות נפתחה בשנת 2009. במאי 2011, וו בנגו, יו"ר הקונגרס הלאומי העממי הסיני והפוליטביורו, הגיע לביקור רשמי באיים המלדיביים. באוקטובר 2012, לי צ'אנגצ'ון, חבר ה-PSC של המפלגה הקומוניסטית של סין, ביקר באיים המלדיביים, במהלך הביקור הוא נפגש עם הנשיא מוחמד וואהיד חסן. לי ציין כי סין תמשיך להעניק סיוע כיכולתה כדי לעזור לקדם את המלדיביים חברתית, לעודד צמיחה כלכלית, לעודד את פיתוח משאבי האנוש של המדינה ולתמוך בהקמת תשתיות בה. בספטמבר 2014, שי ג'ינפינג, נשיא הרפובליקה העממית של סין והמזכיר הכללי של המפלגה הקומוניסטית של סין, ביקר באיים המלדיביים בביקור רשמי ונפגש עם הנשיא עבדולה יאמין. Sino-Maldives relations, צ'יינה דיילי, 19 באוגוסט 2009, בדיקה אחרונה ב-21 בספטמבר 2017 רג'ט פנדיטי China’s stepped up moves in Maldives worries India, הטיימס של הודו, 10 באוקטובר 2011, בדיקה אחרונה ב-21 בספטמבר 2017 China, Maldives eye furthered cooperation to boost ties, אתר הממשלה הסינית, אורכב מהמקור, ב-6 בספטמבר 2013, בדיקה אחרונה ב-21 בספטמבר 2017
עונת 1984/1985 בגביע אירופה למחזיקות גביע בכדורסל

עונת 1984/1985 בגביע אירופה למחזיקות גביע בכדורסל הייתה העונה ה-19 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-2 באוקטובר 1984 והתחרות הסתיימה ב-19 במרץ 1985. בתחרות השתתפו 20 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספה אינדזיט קזרטה וסרגוסה. מחזיקת הגביע ריאל מדריד לא השתתפה בתחרות. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. במשחק הגמר של התחרות גברה ברצלונה על ז'לגיריס (אז בברית המועצות) בתוצאה 73:77, וזכתה בתואר בפעם הראשונה בתולדות המועדון. בית א' בית ב' הפועל תל אביב הייתה הנציגה הישראלית בתחרות. היא התחילה את השלב המוקדם מהסיבוב השני בו היא ניצחה את פרמלנס האאקסברגן ההולנדית 94–99, 84-112. הדבר איפשר לה להעפיל לשלב הבתים. שלב זה היא סיימה במקום האחרון וסיימה את השתתפותה בתחרות. פירוט התוצאות באתר לינואספורט פירוט התוצאות באתר טודור
מרומבה איירליינס

מרומבה איירליינס (באנגלית: Maroomba Airlines) היא חברת תעופה קטנה המספקת שירותי צ'רטר שבסיסה באוסטרליה המערבית. החברה נוסדה ב-1985. כיום החברה מספקת שירותי הסעה לעובדי חברות כריה באזורי פעילותה, ומפעילה טיסות מנהליות עבור ממשלת אוסטרליה המערבית במטוסי מנהלים. החברה פתחה מתקני תחזוקה מטעמה בשדה התעופה פרת' ב-2003, אך הם עברו מיקור חוץ אל חברת Airflite בתחילת 2008. [דרוש מקור] נכון לאפריל 2018 מרומבה איירליינס מחזיקה בצי המטוסים הבא: [דרוש מקור] מדיה וקבצים בנושא מרומבה איירליינס בוויקישיתוף אתר האינטרנט הרשמי של מרומבה איירליינס ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרומבה איירליינס".
הספריתיים

הספריתיים (שם מדעי: Hesperiidae) היא משפחה בסדרת הפרפראים (פרפרים ועשים). הם ידועים בזריזותם ובהרגלי הזינוק שלהם בעת תעופה. בהיותם פעילי יום, הם מוכרים לרוב כפרפרים. קיימים יותר מ-3500 מינים של הספריתיים, והם נפוצים ברחבי העולם, אך המגוון הרב ביותר נמצא באזורים הנאוטרופים של מרכז ודרום אמריקה. בישראל נצפו 23 מינים. במקור, ההספריתיים סווגו כעל-משפחה מונוטיפית, בגלל שהם נבדלים באופן מובהק בצורתם משאר הפרפרים, שהשתייכו לרוב לעל-משפחה Papilionoidea. העל-משפחה השלישית והקטנה יותר של פרפרים היא העשים-פרפרים (Hedylidae) הנפוצים רק באזור הנאוטרופי. למרות זאת, לאחרונה התפרסם ניתוח פילוגנטי המציע שהשייכים לעל-משפחה Papilionoidea הם פרפילטים, ולכן תת-המשפחות צריכות להיות מאורגנות מחדש כדי להראות יחסים קלדיסטיקיים נכונים. שלוש העל-משפחות האלו חלקו מאפיינים משותפים רבים, במיוחד בשלבי הביצה, הפגית והגולם. אולם, מחושי ההספריתיים מעוקלות אחורנית בקצותיהם, כאשר פרפרים טיפוסיים הם בעלי מחושים עם קצה מחודד, והעשים-פרפרים היו בעלי מחושים שעירים או דמויי מסרק בדומה לעשים. להספריתיים גוף עבה יותר ועיניים מורכבות גדולות יותר משתי הקבוצות האחרות, עם שרירי כנפיים חזקים יותר באזור החזה המעוגל, בכך דומים יותר לעשים מאשר שתי קבוצות הפרפרים האחרות. אך בשונה מסוגי עשים רבים, כנפיהם קטנות יותר בהשוואה לגופם. לחלקם כנפיים גדולות יותר, אך רק לעיתים נדירות גדולות ביחס לגופם כמו אצל פרפרים אחרים. במנוחה, ההספריתיים משאירים את כנפיהם בדרך כלל מקופלות בזווית כלפי מעלה או פתוחות, ורק לעיתים נדירות מקפלים אותן לגמרי. גוף ההספריתיים שעיר בדרך כלל ובעל צבעים כהים, כנפיהם מכילות גוונים שונים של חום, אפור, או שחור צהבהב-כתום. מינים רבים של הספריתיים דומים מאוד, עד כדי כך שאף מומחים לא יכולים להבדיל בין המינים בשטח. הדרך היחידה להבדיל ביניהם היא על ידי ניתוח גוף הפרפר לאחר מותו והתבוננות מיקרוסקופית באברי הרבייה. מדיה וקבצים בנושא הספריתיים בוויקישיתוף הספריתיים, באתר ITIS (באנגלית) הספריתיים, באתר NCBI (באנגלית) הספריתיים, באתר האנציקלופדיה של החיים (באנגלית) הספריתיים, באתר GBIF (באנגלית) הספריתיים, באתר אנציקלופדיה בריטניקה (באנגלית) Ackery et al. (1999) Heikkilä et al. (2012)  Kawahara & Breinholt (2014) Skipper Butterflies - Hesperiidae - Details - Encyclopedia of Life, Encyclopedia of Life (באנגלית)
סטולה דימיטרייבסקי

סטולה דימיטרייבסקי (במקדונית: Столе Димитриевски; נולד ב-25 בדצמבר 1993) הוא כדורגלן מקדוני המשחק בעמדת השוער בולנסיה מלה ליגה ובנבחרת מקדונית הצפונית. הוא ייצג את מקדוניה הצפונית ביורו 2020, הטורניר הגדול הראשון אליו העפילה הנבחרת. דימיטרייבסקי התחיל את הקריירה שלו ברבוטניצ'קי קומטל סקופיה. ב-24 באוקטובר 2010 דימיטרייבסקי ערך את הופעת הבכורה שלו בקבוצה הבוגרת בניצחון 0–2 נגד וארדאר סקופיה. בעונת 2011/2012 דימיטרייבסקי הפך לשוער הראשון שלו רבוטניצ'קי וערך במדיה 16 הופעות בליגה. ב-23 באוגוסט 2011 סיכם באודינזה מהסרייה א', והיה עתיד להצטרף אליה בחודש דצמבר. ב-30 בדצמבר 2011 דימיטרייבסקי הושאל לקדיס ב' ובקיץ 2012 חתם בגרנאדה והצטרף לקבוצת המילואים. ב-23 בדצמבר 2014 ערך את הופעת הבכורה שלו בלה ליגה בניצחון 1–2 נגד דפורטיבו לה קורוניה. ב-16 באוגוסט 2016 דימיטרייבסקי חתם לשנתיים בז'ימנסטיק טרגונה מהליגה השנייה. ב-7 בספטמבר ערך את הופעת הבכורה שלו ב"נסטיק" בהפסד 0–1 לנומנסיה. ב-13 באוגוסט 2017 האריך את חוזהו בקבוצה עד שנת 2020. ב-31 באוגוסט 2018 דימיטרייבסקי הושאל לראיו ואיקאנו לעונה. בנובמבר 2018 דימיטרייבסקי הפך לשוער הראשון של הקבוצה, וב-31 בינואר 2019 חתם לשלוש עונות וחצי בקבוצה. דימיטרייבסקי שיחק בצעירותו בכל הנבחרות הצעירות של מקדוניה הצפונית. ב-12 בנובמבר 2015 ערך את הופעת הבכורה שלו בנבחרת הבוגרת של מקדוניה בניצחון 1–4 נגד מונטנגרו. מדיה וקבצים בנושא סטולה דימיטרייבסקי בוויקישיתוף סטולה דימיטרייבסקי, ברשת החברתית פייסבוק סטולה דימיטרייבסקי, ברשת החברתית אקס (טוויטר) סטולה דימיטרייבסקי, באתר Transfermarkt סטולה דימיטרייבסקי, באתר Soccerway סטולה דימיטרייבסקי, באתר BDFutbol סטולה דימיטרייבסקי, באתר WorldFootball.net סטולה דימיטרייבסקי, באתר National Football Teams סטולה דימיטרייבסקי, באתר FootballDatabase.eu
Type 63

Type 63 הוא רכב קרבי משוריין מסוג מערכת נ"מ מתנייעת מתוצרת סינית, המבוססת על הטנק הבינוני הסיני Type 58 (שהיה בעצמו העתק סיני של הטנק T-34-85 הסובייטי). ה-Type-63 יורש את התובה שלו מ-Type 58, אך הצריך מוחלף על ידי צריח בצורת קופסה פתוחה, חמוש בתותח אוטומטי נגד מטוסים בקוטר 37 מ"מ Type 63 כפול. התותחים נטענים באופן ידני במחסניות בעלות 5 פגזים כל אחת. בעוד שה-Type 63 היה שווה למערכות נ"מ של אותה תקופה, כמו ה-M42 "דאסטר", התותחים היו צריכים להיות מכוונים ידנית, בגלל העדר מערכות הרמה הידראוליות. כתוצאה מכך ה-Type 63 היה לא יעיל נגד מטוסים נמוכים ומהירים. למרות זאת, בזכות קצב האש נמצא כי כלי הרכב יעיל בתור נשק תמיכה. ה-Type 63 סופק לצבא צפון וייטנאם מסין בזמן מלחמת וייטנאם. צבא צפון וייטנאם עשה בו שימוש באופן נרחב בזמן המלחמה, אך רק מספר מועט של כלי רכב היו זמינים בגלל חוסר בציוד נ"מ נאות. הוא נשאר בשירות בווייטנאם ובסין גם לאחר המלחמה עד סוף שנות ה-80. לפחות רכב אחד נתפס על ידי צבא דרום וייטנאם בזמן "מתקפת הפסחא" ב-1972. הרפובליקה העממית של סין הרפובליקה העממית של סין- מספרים קטנים עד שנות ה-80. צפון וייטנאם צפון וייטנאם - עברו לווייטנאם המאוחדת. דרום וייטנאם דרום וייטנאם - מספר כלי רכב נתפסו מצבא צפון וייטנאם. וייטנאם וייטנאם - מספרים קטנים עד שנות ה-80. מערכת נ"מ מתנייעת Type 63 מתוך אתר פדרציית המדענים האמריקאיים (אנגלית). מדיה וקבצים בנושא Type 63 בוויקישיתוף
וולגר אסטרחן

וולגר אסטרחן (ברוסית: Футбольный клуб Волгарь Астрахань) היא קבוצת כדורגל הממוקמת בעיר אסטרחן, שבדרום רוסיה. הקבוצה הוקמה בשנת 1960 בשם פישצ'ביק ולאחר מכן הפכה לקבוצת טרוד. משנת 1964 הקבוצה נקראת בשם וולגר. משנת 2007 ועד 2013 נקראה בשם וולגר גזפרום אסטרחן. לאורך כל התקופה הסובייטית, שיחקה הקבוצה בליגות הנמוכות ולא הצליחה להעפיל לליגה הסובייטית הבכירה. משנת 1991 הקבוצה התמודדה בליגה הרוסית השנייה ומאז 2014 התמודדה בליגת המשנה הרוסית. בעונת 2016/2017 סיימה במקום השלישי והתמודדה בטורניר העפלה לליגת העל הרוסית בכדורגל אך הפסידה לאנז'י מחצ'קלה ונשארה בליגת המשנה. עד עונת 2018/2019 הספונסר של הקבוצה הייתה חברת גזפרום אסטרחן, קבוצת בת של תאגיד גזפרום, שהתנערה ממנה בסוף עונת 2017/2018 והקבוצה נאלצה לרדת לליגה השנייה בשל אובדן הספונסר, למרות שסיימה במקום העשירי בליגה. בעונת 2018/2019 הקבוצה העפילה לשלב 32 האחרונות בגביע הרוסי. בסיכום עונת 2019/2020 זכתה באליפות הדרום של ליגת הכדורגל המקצוענית והעפילה לליגה הלאומית. בתום עונת 2023/2024 חזרה לליגה השנייה. הישג שיא בגביע הרוסי בכדורגל: שמינית גמר 2010, 2011 הישג שיא בליגת הכדורגל הלאומית של רוסיה: מקום שלישי 2017 זכייה בגביע ליגת הכדורגל הלאומית: 2015 מדיה וקבצים בנושא וולגר אסטרחן בוויקישיתוף אתר האינטרנט הרשמי של וולגר אסטרחן וולגר אסטרחן, ברשת החברתית פייסבוק וולגר אסטרחן, ברשת החברתית אקס (טוויטר) וולגר אסטרחן, ביישום טלגרם וולגר אסטרחן, ברשת החברתית אינסטגרם וולגר אסטרחן, ברשת החברתית VK וולגר אסטרחן, סרטונים בערוץ היוטיוב פרופיל, באתר Transfermarkt פרופיל, באתר WorldFootball.net סרטונים בערוץ של וולגר אסטרחן, באתר יוטיוב Энергетическая компания не будет спонсировать «Волгарь», דיווח בערוץ Match TV ערך זה הוא קצרמר בנושא מועדוני כדורגל ובנושא כדורגל רוסי. אתם מוזמנים לתרום לוויקיפדיה ולהרחיב אותו.
יחסי ארצות הברית – סמואה

יחסי ארצות הברית–סמואה הם היחסים הדיפלומטיים הרשמיים שבין ארצות הברית של אמריקה לבין מדינת סמואה העצמאית. על פי מחלקת החוץ האמריקאית היחסים בין שתי המדינות הם "לבביים וחמים". מאז שנת 1967 ארצות הברית תומכת בסמואה כלכלית וחברתית באמצעות מתנדבים מטעם צבא ארצות הברית המגיעים לסמואה ומגישים עזרה בתחומי החינוך והביטחון. כיום פועלים בסמואה 30 מתנדבים אמריקאים בלבד, אך בתקופות מתוחות מבחינה פוליטית וקשות מבחינה הומניטרית יכול מספר המתנדבים להגיע ל-1,700. בתחום החינוך השפיעה ארצות הברית על לימוד השפות בבתי הספר, והביאה להוספת לימוד השפה האנגלית לתוכנית הלימודים במדינה כשפה שנייה. ארצות הברית כמעט ואינה מגישה עזרה לסמואה מלבד בתחומים אלה. שגרירות ארצות הברית בסמואה היא שגרירות מהסוג הקטן ביותר שקיים בעולם – שגרירות אותה מאייש פקיד אחד בלבד לשירותים קונסולריים. קיימות שגרירויות "אדם אחד" של ארצות הברית גם במקומות נידחים נוספים. השגריר האמריקאי הנוכחי לניו זילנד ולסמואה (תושב ולינגטון) הוא דייוויד הואבנר. בשנת 2012 ארצות הברית וסמואה חתמו על הסכם בנוגע לכל האזור הימי הקרוב לסמואה. יחסי ארצות הברית–טובאלו יחסי ארצות הברית–נאורו יחסי ארצות הברית–טונגה מדיה וקבצים בנושא יחסי ארצות הברית – סמואה בוויקישיתוף היסטוריה של היחסים Samoa and US sign shiprider agreement, ר.נ.ז, 5 ביוני 2012, בדיקה אחרונה ב-21 בספטמבר 2017
עונת 1985/1986 בגביע אירופה למחזיקות גביע בכדורסל

עונת 1985/1986 בגביע אירופה למחזיקות גביע בכדורסל הייתה העונה ה-20 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-1 באוקטובר 1985 והתחרות הסתיימה ב-18 במרץ 1986. בתחרות השתתפו 22 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. לקבוצות אלו התווספה ברצלונה (מחזיקת הגביע) וצסק"א מוסקבה. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. במשחק הגמר של התחרות גברה ברצלונה על סקאבוליני פזארו בתוצאה 86:101, וזכתה בגביע בפעם השנייה בתולדות המועדון ובפעם השנייה ברציפות. בית א' בית ב' מכבי חיפה הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא ניצחה את אנא"ד הקפריסאית 58:125, 55:94. בשלב השני היא נפגשה עם יוגופלסטיקה והפסידה 78:114, 86:87. פירוט התוצאות, באתר לינואספורט פירוט התוצאות, באתר טודור
סבסטיאן ארמסטו

סבסטיאן פליפה חבייר פרננדז-גרסיה ארמסטו (באנגלית: Sebastian Felipe Xavier Fernández-Garcia Armesto; נולד ב-3 ביוני 1982) הוא שחקן קולנוע, טלוויזיה ותיאטרון בריטי. ארמסטו הוא בנו של ההיסטוריון הבריטי פליפה פרננדס-ארמסטו (אנ'). הוא התחנך באיטון קולג'. קולנוע וטלוויזיה ארמסטו גילם את דמותו של קרל החמישי, קיסר האימפריה הרומית הקדושה בסדרת הדרמה ההיסטורית "שושלת טיודור". ב-2008 כיכב בסדרה של ITV "הארמון" בתפקיד הנסיך ג'ורג', אחיו חסר הדאגות של המלך. עוד ב-2008 הופיע בתפקיד אדמונד ספרקלר במיני-סדרה "דוריט הקטנה" עיבוד לרומן באותו שם מאת צ'ארלס דיקנס. ב-2011 שיחק ארמסטו בסרט "שודדי הקאריביים: זרמים זרים" בתפקיד פרננדו השישי, מלך ספרד. בסרט הקולנוע "אנונימוס" של רולנד אמריך. תיאטרון ארמסטו שיחק בהפקות תיאטרון בבריטניה בין השאר בשלושה מחזות בתיאטרון הלאומי ומחזה בתיאטרון רויאל קורט. הוא כותב ומביים הצגות תיאטרון עם להקת Simple 8. הוא ביים ועיבד את "ילדי גן העדן" וזכה לשבחים. עוד היה שותף ולכתיבה וביים מחזה המבוסס על סדרת התחריטים "The Four Stages of Cruelty" של ויליאם הוגארת, וגרסאות חדשות של "הקבינט של ד"ר קליגרי" ושל "מובי דיק". סבסטיאן ארמסטו, במסד הנתונים הקולנועיים IMDb (באנגלית) סבסטיאן ארמסטו, באתר "אידיבי", מאגר הידע העברי לקולנוע ישראלי ועולמי סבסטיאן ארמסטו, באתר AllMovie (באנגלית) סבסטיאן ארמסטו, במסד הנתונים הקולנועיים KinoPoisk (ברוסית) סבסטיאן ארמסטו באתר Curtis Brown Talent Agency Banks-Smith, Nancy (15 בינואר 2008). "G2: Last night's TV: The Palace is not only tosh - it will never top the antics of the real royal family". The Guardian. p. 31. {{cite news}}: (עזרה) McGinn, Caroline (26 במאי 2011). "Theatre - Psycho's progress; Adam Brace and Sebastian Armesto visit the London roots of their Hogarth-inspired drama with Caroline McGinn. Portrait Rob Greig". Time Out. {{cite news}}: (עזרה) Mountford, Fiona (31 במאי 2011). "Wild Times and Rich Promise". The Evening Standard. {{cite news}}: (עזרה)
עונת 1986/1987 בגביע אירופה למחזיקות גביע בכדורסל

עונת 1986/1987 בגביע אירופה למחזיקות גביע בכדורסל הייתה העונה ה-21 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-30 בספטמבר 1986 והתחרות הסתיימה ב-17 במרץ 1987. בתחרות השתתפו 19 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 5 עולות לשלב הבתים. לקבוצות אלו התווספה סקאבוליני פזארו, חובנטוד בדאלונה וציבונה.ברצלונה (מחזיקת הגביע) לא השתתפה בתחרות. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. במשחק הגמר של התחרות גברה ציבונה על סקאבוליני פזארו בתוצאה 74:89, וזכתה בגביע בפעם השנייה בתולדות המועדון. בית א' בית ב' הפועל חולון הייתה הנציגה הישראלית בתחרות. היא התחילה את השלב המוקדם מהסיבוב השני בו היא נפגשה עם אסוול והפסידה 76:86, 75:54. פירוט התוצאות באתר לינואספורט פירוט התוצאות באתר טודור
ברקהוף יונקהר

ברקהוף יונקהר (בהולנדית: Berkhof Jonckheer) הוא דגם אוטובוס עירוני, אשר יוצר על ידי יצרנית האוטובוסים ההולנדית VDL Berkhof (אנ') בין השנים 1998–2003. "ברקהוף יונקהר" יוצר גם בגרסה של אוטובוס ארוך (ראו תמונות). דגמי ה"ברקהוף יונקהר" תוכננו גם עבור נוסעים נכים. הדגמים נבנו עם רצפה נמוכה ועם שלוש דלתות כניסה דגמי "ברקהוף יונקהר" נבנו על פי השלדות של חברת דאף וחברת וולוו. "ברקהוף יונקהר" - "101-155", "156-230", "231-252", 253-267" (יוצרו בין השנים 1998-2003), תוכנן ל-67 נוסעים, 30/29 מושבים. "ברקוף ג'ונקאר" - "556-585", "445-469" (יוצרו בין השנים 2002-2001), תוכנן ל-87 נוסעים, 47 מושבים. "ברקהוף יונקהר" - "1700-1732" (יוצר בין השנים 2003-2001), תוכנן ל-67 נוסעים, 29 מושבים. "ברקהוף יונקהר" - "9901-9910" (יוצר בשנת 1998), תוכנן ל-51 נוסעים, 33 מושבים. 12,000 מ"מ - על פי שלדה (DAF SB250) 18,000 מ"מ - על פי שלדה (Volvo B7LA) ברקהוף יונקהר ברקהוף יונקהר ברקהוף יונקהר (אוטובוס ארוך) ברקהוף יונקהר (אוטובוס ארוך) ברקהוף יונקהר ברקהוף יונקהר ברקהוף יונקהר (אוטובוס ארוך) ברקהוף יונקהר דאף MB200 ברקהוף אמבסדור ברקהוף אקסלנס 1000 מדיה וקבצים בנושא ברקהוף יונקהר בוויקישיתוף ברקהוף יונקהר (5:41 דקות), יו-טיוב ברקהוף יונקהר - גלריה (Berkhof Jonckheer/DAF SB250) ברקהוף יונקהר Kenteken Check BN-JZ-33 - BERKHOF JONCKHEER ברקהוף יונקהר [Bus] Berkhof Jonckheer/DAF SB250 ברקהוף יונקהר Volvo B7LA/DAF SB250 v2.0 - Neue Busse / New busses ברקהוף יונקהר GVB Gemeentelijk Vervoerbedrijf DAF SB250 Berkhof
עונת 1987/1988 בגביע אירופה למחזיקות גביע בכדורסל

עונת 1987/1988 בגביע אירופה למחזיקות גביע בכדורסל הייתה העונה ה-22 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-22 בספטמבר 1987 והתחרות הסתיימה ב-16 במרץ 1988. בתחרות השתתפו 20 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 8 עולות לשלב הבתים. מחזיקת הגביע ציבונה לא השתתפה בתחרות. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. במשחק הגמר של התחרות גברה לימוז' על חובנטוד בדאלונה בתוצאה 96:89, וזכתה בגביע בפעם הראשונה בתולדות המועדון. בית א' בית ב' הפועל גליל עליון הייתה הנציגה הישראלית בתחרות. היא התחילה את השלב המוקדם מהסיבוב השני בו היא נפגשה עם אלויק השוודית וניצחה 93:95, 84:93. היא העפילה לשלב הבתים, אותו סיימה במקום השלישי. פירוט התוצאות באתר לינואספורט פירוט התוצאות באתר טודור